# Avaliemos

# Reflexión sobre "O códice de Malaquías" e a vida monacal

Malaquías vivía no mosteiro de Santo Estevo de Ribas de Sil, unha das xoias artísticas da Ribeira Sacra. Na actualidade este edificio perdeu a súa identidade e converteuse nun Parador Nacional.

Por sorte, ao longo de todo o territorio galego contamos con ducias de mosteiros e máis dun parador nacional, dignos de visitar. Recomendámosvos ler o artigo da Wikipedia sobre mosteiros en Galicia e que indaguedes cales son os mosteiros máis próximos a onde vivides.

Tamén vos recomendamos buscar o Parador Nacional máis próximo ao voso instituto. Seguro que vos sorprende o resultado!

Edificios históricos, conservados ao longo do territorio español, convertidos en hoteis de luxo e xestionados pola empresa pública "Paradores de Turismo de España SA."

## A ducia de mosteiros galegos que, sen dúbida, deberiades coñecer...

Os mosteiros repártense por toda a xeografía galega, mais destacan especialmente:

1.- O mosteiro de San Clodio (Leiro, Ourense). Na actualidade un hotel.

2.- O mosteiro de Santa María de Sobrado dos Monxes (A Coruña), que podedes visitar se facedes o Camiño de Santiago.

3.- O mosteiro de San Salvador de Vilanova de Lourenzá (Lugo). Alberga o concello da vila.

4.- O mosteiro de Oia (Pontevedra). Os seus monxes defenderon as costas atlánticas do ataque turco en 1624. Na actualidade, en proceso de recuperación.

5.- O mosteiro de Santa Cristina de Ribas de Sil (Parada de Sil, Ourense). Podedes visitar a súa igrexa románica.

6.- O mosteiro de San Lourenzo de Carboeiro (Silleda, Pontevedra). As súas ruínas, xunto ao río Deza, son visitables. Non esquezades visitar a fervenza do Toxa.

7.- O mosteiro de Santo Estevo de Ribas de Sil (Nogueira de Ramuín, Ourense). Na actualidade é un Parador Nacional.

8.- O mosteiro de Santa María a Real de Oseira (San Cristovo de Cea, Ourense). Coñecido, popularmente, como o Escorial galego. Na actualidade é un albergue-hospedaría.

9.- O mosteiro de San Xulián de Samos (Lugo). Unha xoia do camiño de Santiago, que conta con hospedaría e unha fermosa biblioteca.

10.- O mosteiro de San Martín Pinario (Santiago de Compostela). Fronte á fachada de Acibecharía da catedral.

11.- O mosteiro de San Xoán de Caaveiro (Fragas do Eume. A Capela, A Coruña). Nas súas proximidades tamén poderedes visitar o Mosteiro de Monfero.

12.- O mosteiro de San Pedro de Rocas (Esgos, Ourense). Escavado nas rochas, xunto coas tumbas dos eremitas que o habitaron.

Xa vedes que están moi repartidos. Seguro que atoparedes algún preto da casa para facer unha excursión e coñecer este interesante patrimonio.

Como complemento: Mosteiros e conventos galegos na Wikipedia

# Valoramos o traballo final: Rúbrica do alumnado

Rúbrica para avaliar o traballo en equipo
| 4 Excelente | 3 Satisfactorio | 2 Mellorable | 1 Insuficiente
--- | --- | --- | --- | ---
Participación e colaboración | Todos os membros do equipo participaron activamente nas tarefas propostas e colaboraron axudando aos demais. (4) | A meirande parte dos membros do equipo participou activamente nas tarefas propostas e colaboraron axudando aos demais. (3) | A metade dos membros do equipo participou activamente nas tarefas propostas e colaboraron axudándose entre si. (2) | Só un membro do equipo (ou ningún) participou de forma activa nas tarefas propostas e non houbo colaboración nin axuda entre eles. (1)
Distribución das tarefas | As tarefas repartíronse de xeito equitativo entre todos os membros do equipo. (4) | A meirande parte das tarefas repartíronse de xeito equitativo entre todos os membros do equipo. (3) | Só a metade das tarefas repartiuse de xeito equitativo entre todos os membros do equipo. (2) | Houbo un reparto moi desigual das tarefas entre os diferentes membros do equipo. (1)
Integración entre os membros do equipo | Durante a realización de todas as tarefas, os membros do equipo expresaron libremente as súas opinións e puntos de vista, escoitaron as opinións dos demais e foron capaces de chegar a un consenso. (4) | Durante a realización da meirande parte das tarefas, os membros do equipo expresaron as súas opinións con liberdade, escoitaron aos demais e foron capaces de chegar a un consenso. (3) | Durante a realización das tarefas, só a metade dos membros do equipo expresou libremente as súas opinións, escoitou as dos demais e lograron poñerse de acordo. (2) | Durante a realización das tarefas, só un membro do equipo expresou a súa opinión, non houbo diálogo e impúxose a opinión dunha soa persoa. (1)
Asunción de funcións e responsabilidades | Todos os membros do equipo exerceron moi ben as súas funcións e cumpriron á perfección as súas responsabilidades. (4) | A meirande parte dos membros do equipo exerceu as súas funcións e cumpriu coas súas responsabilidades. (3) | Só a metade dos compoñentes do equipo exerceu ben as súas funcións e cumpriu coas súas responsabilidades. (2) | Só un membro do equipo (ou ningún) exerceu ben as súas funcións e cumpriu coas súas responsabilidades. (1)
Uso do vocabulario histórico-artístico | O alumno ou a alumna emprega o vocabulario específico de arte de xeito preciso e axeitado ao longo da exposición (4) | O alumno ou alumna utiliza o vocabulario artístico de xeito preciso na meirande parte da exposición, mais ocasionalmente comete erros ou emprega termos incorrectos. (3) | O alumno ou alumna utiliza o vocabulario de arte de xeito parcialmente preciso, mais comete erros ou emprega palabras incorrectas en varios momentos da exposición. (2) | A alumna ou alumno utiliza de xeito limitado o vocabulario artístico e comete erros ou emprega termos incorrectos na meirande parte dos casos. (1)

CEDEC. Rúbrica para avaliar o traballo en equipo (CC BY-SA)

- Actividade
- Nome
- Data
- Puntuación
- Notas
- Reiniciar
- Imprimir
- Aplicar
- Nova xanela

# Rúbrica de coavaliación

Rúbrica de coavaliación do REA "A Europa feudal e A arte románica, gótica e islámica.... pois "Existe unha luminosa Idade Media"
| 4 Excelente | 3 Moi ben | 2 Ben | 1 Necesita mellorar
--- | --- | --- | --- | ---
Participación e colaboración | Participei activamente no desenvolvemento da parte da que me responsabilicei e colaborei cos compañeiros e compañeiras. (4) | Desenvolvín as tarefas do proxecto das que me responsabilicei ao comezo do proxecto e colaborei, algunha vez, cos compañeiros e compañeiras. (3) | Desenvolvín as tarefas do proxecto das que me responsabilicei ao comezo do proxecto, mais non colaborei co resto do grupo. (2) | Non conseguín desenvolver todas as tarefas da miña responsabilidade, polo que tiveron que desenvolvelas os meus compañeiros e compañeiras (1)
Distribución das tarefas | Participei activamente no reparto das tarefas e respectei, en todo momento, as decisións dos compañeiros e compañeiras. (4) | Participei no reparto das tarefas e respectei, a meirande parte das veces, as decisións dos compañeiros e compañeiras. (3) | Participei no reparto das tarefas mais, non sempre, respectei as decisións dos compañeiros e compañeiras. (2) | Participei algo no reparto das tarefas e, poucas veces, respectei as decisión dos compañeiros e compañeiras. (1)
Investigación | Colaborei sempre na procura da información, para a elaboración do traballo de grupo, investigando nas redes; consultando os fondos da biblioteca do centro e as existentes no noso concello. Este traballo o desenvolvín sempre de forma coordinada con eles. (4) | Colaborei bastante na procura da información, para a elaboración do traballo de grupo, investigando nas redes; consultando os fondos da biblioteca do centro e as existentes no noso concello. Este traballo o desenvolvín sempre de forma coordinada con eles. (3) | Colaborei algo na procura da información, para a elaboración do traballo de grupo, investigando nas redes; consultando os fondos da biblioteca do centro, pois a investigación debe limitarse ao espazo escolar. Este traballo o desenvolvín case sempre de forma coordinada coas miñas compañeiras e compañeiros. (2) | Colaborei algo na procura da información, para a elaboración do traballo de grupo, investigando nas redes; consultando os fondos da biblioteca do centro, pois a investigación debe limitarse ao espazo escolar. Este traballo o desenvolvín de forma pouca coordinada coas miñas compañeiras e compañeiros. (1)
Utilización de programas informáticos | Para a elaboración do códice, procurei investigar e preguntar as miñas dúbidas, ao profesor ou profesora, para o uso correcto dos programas precisos, buscando solucións coordinadas co grupo. (4) | Para a elaboración do códice procurei investigar e preguntar as miñas dúbidas, ao profesor ou profesora, para o uso correcto dos programas precisos, mais dun xeito individual. (3) | Para a elaboración do códice só preciso a información de internet para resolver as miñas dúbidas. (2) | O uso destes programas resúltame moi difícil de entender e prefiro que os usen os meus compañeiros e compañeiras. (1)
Creatividade e deseño | O noso traballo é moi orixinal, pois deseñamos o códice con moitos detalles, información e imaxes. Tamén deseñamos a encadernación. (4) | O noso traballo é bastante orixinal, pois deseñamos o códice con bastantes detalles, información e imaxes. Tamén o encadernamos. (3) | O noso traballo é pouco orixinal, pois deseñamos o códice con suficientes detalles, información e imaxes. Non o encadernamos. (2) | O noso traballo non é nada orixinal, pois copiamos modelos de códices, con poucos detalles, información e imaxes. Non o encadernamos. (1)
Difusión do traballo | Colaborei activamente na presentación do noso traballo e na súa difusión, ensinando aos nosos compañeiros a encadernar. (4) | Colaborei bastante na presentación do noso traballo e na súa difusión, , ensinando aos nosos compañeiros a encadernar. (3) | Colaborei suficiente na presentación do noso traballo e na súa difusión, mais non ensinamos aos nosos compañeiros a encadernar. (2) | Colaborei pouco na presentación do noso traballo e na súa difusión. (1)
Calidade final do traballo | O resultado foi un traballo moi bo, polo aprendido, pola implicación do grupo e pola valoración positiva das persoas que o consultaron. (4) | O resultado foi un traballo bastante bo, polo aprendido, pola implicación do grupo e pola valoración bastante positiva das persoas que o consultaron. (3) | O resultado foi un traballo algo bo, polo aprendido, pola implicación do grupo e polo reducido interese das persoas que o consultaron. (2) | O resultado foi un traballo pouco positivo, polo aprendido, pola implicación do grupo e polo escaso interese das persoas que o consultaron. (1)

CEDEC. Rúbrica de coavaliación do REA "A Europa feudal e A arte románica, gótica e islámica.... pois "Existe unha luminosa Idade Media" (CC BY-SA)

- Actividade
- Nome
- Data
- Puntuación
- Notas
- Reiniciar
- Imprimir
- Aplicar
- Nova xanela

# Reflexión final

Como reflexión final, é importante poñer en valor o noso patrimonio. A Península Ibérica é un territorio cheo de riqueza artística e cultural, dunha gran diversidade, que deberiamos coñecer para entender o noso presente, a través dos restos do noso pasado e defender o seu futuro.

Lembrade que esas viaxes tamén son posibles dende os fondos das nosas bibliotecas escolares! Achegádevos a elas para coñecer de primeira man toda esta interesante historia, coma a do noso "extraviado" monxe Malaquías.

Valorade cos vosos compañeiros e compañeiras a importancia de conservar todo ese patrimonio e de respectalo.

Páxina 15 de 18

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)